ΓΡΑΠΤΗ ΕΡΩΤΗΣΗ E-0857/00

υποβολή: Roger Helmer (PPE-DE) προς την Επιτροπή

(22 Μαρτίου 2000)

Θέμα: Οδηγία για τα οικοδομικά προϊόντα

Η οδηγία για τα οικοδομικά προϊόντα είχε ως στόχο την άρση των φραγμών στο εμπόριο εντός της Ευρωπαϊκής Ένωσης. Προορίζεται να εξασφαλίσει ότι όλα τα προϊόντα που πωλούνται στην οικοδομική βιομηχανία εντός

της ΕΕ είναι κατάλληλα για την επιδιωκόμενη χρήση τους. Κάθε προϊόν θα φέρει το σήμα CE που θα δηλώνει τη συμμόρφωση με μια εναρμονισμένη ευρωπαϊκή προδιαγραφή ή με μια ευρωπαϊκή τεχνική έγκριση. Θαπάρχει μεταβατική περίοδος εντός της οποίας μπορούν να χρησιμοποιηθούν προδιαγραφές των κρατών μελών και εναρμονισμένες προδιαγραφές. Ένας από τους τομείς των εναρμονισμένων προδιαγραφών είναι η ασφάλεια στην περίπτωση πυρκαγιάς.

Η Επιτροπή έχειπολογίσει το κόστος της εφαρμογής των εναρμονισμένων προδιαγραφών στη βιομηχανία ασφάλειας για πυρκαγιά;

Ποιες διαβεβαιώσεις μπορεί να παράσχει η Επιτροπή ότι οι εναρμονισμένες προδιαγραφές θα εφαρμοσθούν ταυτόχρονα σε όλα τα κράτη μέλη;

Πώς προτίθεται να εξασφαλίσει η Επιτροπή ότι επιμέρους κράτη μέλη δεν θα προσθέσουν τις δικές τους μεθόδους δοκιμής ή τα δικά τους κριτήρια διαιωνίζοντας κατ' αυτόν τον τρόπο τους φραγμούς στο εμπόριο;

Προτίθεται η Επιτροπή να διαβεβαιώσει τη βιομηχανία ότι η ικανότητα δοκιμής των εργαστηρίων είναι επαρκής για να αντεπεξέλθει στην εκ νέου δοκιμή κάθε προϊόντος;

Λόγω της ζήτησης στα εξουσιοδοτημένα εργαστήρια, προτίθεται η Επιτροπή να επιτρέψει την έκδοση ενός σήματος CE από δοκιμές που έγιναν σύμφωνα με το τελικό σχέδιο των ευρωπαϊκών προδιαγραφών;

Απάντηση του κ. Liikanen Εξ ονόματος της Επιτροπής

(26 Απριλίου 2000)

Παρόλο που δεν έχει διεξαχθεί ειδική εκτίμηση του κόστους που συνεπάγεται η εφαρμογή εναρμονισμένων προτύπων στη βιομηχανία πυρασφάλειας, η Επιτροπή θεωρεί ότι τα οφέλη που συνεπάγεται η εσωτερική αγορά για τους παραγωγούς, εφόσον θα διευκολυνθεί η πρόσβασή τους στις ευρωπαϊκές αγορές χωρίς ναπάρχει ανάγκη διεξαγωγής πολλαπλών δοκιμών για διαφορετικά εθνικά πρότυπα, θαπερσκελίσουν το αρχικό κόστος που συνεπάγεται η εφαρμογή εναρμονισμένων προτύπων.

Ηποχρέωση εφαρμογής εναρμονισμένων προτύπων προκύπτει ταυτόχρονα για όλα τα κράτη μέλη. Η Επιτροπή έχει καθορίσει τις μεταβατικές ρυθμίσεις σε συμφωνία με τους εκπροσώπους των κρατών μελών στο πλαίσιο της μόνιμης επιτροπής για τον τομέα των δομικών κατασκευών και σκοπεύει να παρακολουθεί από πολύ κοντά τα μέτρα εφαρμογής που λαμβάνουν τα διάφορα κράτη μέλη. Η πρακτική αυτή είναι ήδη καλά εδραιωμένη σε άλλους τομείς με τη μορφή του πίνακα αποτελεσμάτων (scoreboard) για την αξιολόγηση της προόδου της εσωτερικής αγοράς.

Η Επιτροπή διαθέτει όλα τα έννομα μέσα που είναι απαραίτητα προκειμένου να διασφαλίζεται ότι όλα τα κράτη μέλη εκδίδουν κανονιστικές ρυθμίσεις σύμφωνα με τη συνθήκη ΕΚ. Στην περίπτωση που δεν εκπληρώνονται οιποχρεώσεις αυτές, η Επιτροπή δεν θα διστάσει να κινήσει διαδικασίες παράβασης.

Η Επιτροπή κατά τον καθορισμό της διάρκειας της περιόδου συνύπαρξης εθνικών και ευρωπαϊκών προτύπων, θα λάβειπόψη της την ικανότητα των κοινοποιημένων οργανισμών να αναλάβουν τις απαραίτητες εργασίες στο πλαίσιο της πιστοποίησης της συμμόρφωσης.

Η οδηγία 89/106/ΕΟΚ για την προσέγγιση των νομοθεσιών, των κανονισμών και των διοικητικών διατάξεων των κρατών μελών σχετικά με τα προϊόντα του τομέα των δομικών κατασκευών(1) θεσπίζει ότι το σήμα ΕΚ πρέπει να χορηγείται με βάση το τελικό ευρωπαϊκό πρότυπο. Ωστόσο, οι δοκιμές που διεξάγονται από αναγνωρισμένα εργαστήρια με βάση το τελικό σχέδιο ενός προτύπου μπορούν στη συνέχεια να λαμβάνονταιπόψη κατά την επίσημη πιστοποίηση των διαδικασιών συμμόρφωσης.

(1) ΕΕ L 40 της 11.2.1989.